Babelscape/SREDFM huggingface dataset:
Deep Web

To Deep Web (επίσης γνωστό και ως Deepnet, Undernet, το αόρατο Web ή το κρυμμένο Web) αναφέρεται στο περιεχόμενο του World Wide Web που δεν ανήκει στον Επιφανειακό Web (Surface Web), το οποίο ευρετηριάζεται από μία συνηθισμένη μηχανή αναζήτησης.

Ο Mike Bergman, ιδρυτής του BrightPlanet, που επινόησε τη φράση, είχε πει πως το να ψάχνει κανείς στο Internet σήμερα είναι σαν να σέρνει ένα δίχτυ στην επιφάνεια του ωκεανού: πολλά μπορεί να πιαστούν στο δίχτυ, αλλά υπάρχει ένας πλούτος πληροφοριών που βρίσκονται βαθιά και επομένως δεν μπορούν να πιαστούν. Οι περισσότερες πληροφορίες του Web είναι θαμμένες μέσα σε ιστότοπους με δυναμικά παραγόμενες ιστοσελίδες, και οι συνηθισμένες μηχανές αναζήτησης δεν μπορούν να τις εντοπίσουν. Οι παραδοσιακές μηχανές αναζήτησης δεν μπορούν να ανακτήσουν το περιεχόμενο του deep Web. Αυτές οι σελίδες δεν υπάρχουν μέχρι να δημιουργηθούν δυναμικά ως το αποτέλεσμα μιας συγκεκριμένης αναζήτησης. Το deep Web είναι αρκετές τάξεις μεγέθους μεγαλύτερο από το επιφανειακό Web.
Ξενοκράτης

Ο Ξενοκράτης ο Χαλκηδόνιος ήταν πλατωνικός φιλόσοφος και μαθηματικός. Γεννήθηκε περίπου το 396 π.Χ. (ή το 395 π.Χ.) στη Χαλκηδόνα και πέθανε το 314 π.Χ. στην Αθήνα. Ήταν ο τρίτος διευθυντής (σχολάρχης) της Ακαδήμειας μετά τον θάνατο του Πλάτωνα και ανέλαβε μετά το θάνατο του δεύτερου Σπευσίππου το 339 π.Χ.. Η θητεία του ολοκληρώθηκε μαζί με το φυσικό του θάνατο το 314 π.Χ. Ο Ξενοκράτης παρ'όλο που μέχρι την ηλικία των 30 διήγε βίο άσωτο, όταν εισήλθε στην Ακαδημία Πλάτωνος άλλαξε, και έχαιρε της αμέριστης εκτίμησης των Αθηναίων ως άντρας ηθικός και εγκρατής. Χαρακτηριστικό είναι πως αναφορές της εποχής σημειώνουν πως απέκρουσε τις ερωτικές προτάσεις δύο εκ των καλυτέρων εταίρων της εποχής όπως η Λαΐς και η Φρύνη.
Ευρωπαϊκό Πρωτάθλημα Ποδοσφαίρου 2016

Το Ευρωπαϊκό Πρωτάθλημα Ποδοσφαίρου 2016, γνωστό απλά ως Euro 2016, ήταν το 15ο Ευρωπαϊκό Πρωτάθλημα Ποδοσφαίρου που διεξάγεται κάθε 4 χρόνια και διοργανώνεται από την UEFA. Διεξήχθη από τις 10 Ιουνίου έως τις 10 Ιουλίου 2016 με διοργανώτρια χώρα την Γαλλία. Η Ισπανία υπερασπιζόταν τον τίτλο που είχε κερδίσει τις τελευταίες 2 διοργανώσεις, αυτές του 2008 και του 2012, αλλά αποκλείστηκε στην φάση των 16 από την Ιταλία. Πρωταθλήτρια Ευρώπης αναδείχθηκε η Πορτογαλία για πρώτη φορά στην ιστορία της, νικώντας την διοργανώτρια Γαλλία με 1–0 στην παράταση του τελικού που πραγματοποιήθηκε στο Σταντ ντε Φρανς.

Ήταν η πρώτη φορά που στην διοργάνωση συμμετείχαν 24 ομάδες, αντί των 16 που ήταν σε όλα τα προηγούμενα από το 1996. Μέσα από αυτήν την καινούργια μορφή, δημιουργήθηκαν 6 όμιλοι από 4 ομάδες και ακολούθησαν 3 φάσεις νοκ-άουτ, αυτές των 16, των 8 και των ημιτελικών, και ο τελικός. Στην νοκ-άουτ φάση προκρίθηκαν οι δύο πρώτες ομάδες του κάθε ομίλου και οι 4 καλύτερες ομάδες που είχαν καταταχθεί τρίτες στον όμιλό τους.

Η Γαλλία επιλέχθηκε να διοργανώσει το τουρνουά στις 28 Μαΐου 2010, μέσα από μια διαδικασία επιλογής στην οποία νίκησε την Ιταλία και την Τουρκία, τις άλλες δύο υποψήφιες για να αποκτήσουν το δικαίωμα να διοργανώσουν την τελική φάση. Οι αγώνες διεξήχθησαν σε 10 στάδια της χώρας στις πόλεις Μπορντό, Λανς, Λυών, Μασσαλία, Νις, Παρίσι, Σαιν-Ντενί, Σαιντ-Ετιέν, Τουλούζ και κοντά στην Λιλ. Είναι η τρίτη φορά που η Γαλλία διοργάνωσε το τουρνουά, μετά από αυτές του 1960 και του 1984, έχοντας κατακτήσει το τρόπαιο 2 φορές, το 1984 και το 2000.

Η Πορτογαλία, ως πρωταθλήτρια, απέκτησε το δικαίωμα να αγωνιστεί στο Κύπελλο Συνομοσπονδιών 2017 που θα διεξαχθεί στη Ρωσία.
Πολ Κάλας

Ο Πολ Κάλας ("Paul Kalas") είναι σύγχρονος Ελληνοαμερικανός αστρονόμος, γνωστός για την ανακάλυψη δίσκων συντριμμάτων γύρω από αστέρες. Ομάδα επιστημόνων με επικεφαλής τον Κάλας απεικόνισε για πρώτη φορά στο ορατό φως έναν εξωηλιακό πλανήτη με τροχιακή κίνηση γύρω από τον αστέρα Φομαλώ, σε απόσταση 25 ετών φωτός από τη Γη. Ο πλανήτης αυτός αναφέρεται ως «Φομαλώ b».
Κλάρος

250px|right|thumb|Ερείπια του ναού του Απόλλωνα στην Κλάρο.
Κλάρος είναι το όνομα της περιοχής και η τοποθεσία ενός ιερού μαντείου του αρχαίου Έλληνα θεού Απόλλωνα, κοντά στην Κολοφώνα της Ιωνίας, της Μικράς Ασίας (σημερινή Τουρκία) Ιδρύθηκε από τη Μαντώ, κόρη του Τειρεσία. Σύμφωνα με μια παράδοση, πριν από δηλώσεις τους, κάθε φορά όλοι οι προφήτες συνήθιζαν να πίνουν ομαδικώς μέσα σε αυτό το σπήλαιο.

Οι ανασκαφές ξανάρχισαν μεταξύ 1950 και 1961 σύμφωνα με τον "Louis Robert", για την ανάδειξη του περίφημου δωρικού ναού του Απόλλωνα, που υπήρξε έδρα του μαντείου, στην διάρκεια της ελληνιστικής περιόδου του 3ου. αιώνα π.Χ., για την σημερινή υποδοχή επισκεπτών.
Διαμαντής Κάντζας

Ο Διαμαντής Κάντζας, Έλληνας εφημεριδοπώλης με καταγωγή από τη Δημητσάνα, υπήρξε πρωταθλητής στίβου που κυριάρχησε στους δρόμους ημιαντοχής, αντοχής και στον μαραθώνιο από το 1905 ως το 1924 κατακτώντας 12 ατομικές νίκες στο Πανελλήνιο πρωτάθλημα στίβου ανδρών. Επίσης, αναδείχθηκε νικητής στους Παναιγύπτιους και στους Πανιώνιους αγώνες και κατέρριψε το πανελλήνιο ρεκόρ των 800μ. Ήταν κάτοικος Πειραιά και ανήκε στον Πειραϊκό Σύνδεσμο. Το ρεκόρ της νίκης του στο πανελλήνιο πρωτάθλημα μαραθωνίου του 1924 με 3 ώρες 05.47.4 καταγράφηκε ως πρώτο πανελλήνιο ρεκόρ, από τότε που οριοθετήθηκε το ακριβές μήκος της κλασικής διαδρομής. Πέθανε σε ηλικία 83 ετών, στις 12 Φεβρουαρίου 1964 στον Πειραιά και ετάφη στο νεκροταφείο της Ανάστασης.
Κάστρο του Μονσεγκύρ

Το Κάστρο του Μονσεγκύρ (γαλλ. château de Montségur, Montsegur στα οξιτανικά), κατασκευασμένο το 1206, ήταν ένα από τα αποκαλούμενα «κάστρα των Καθαρών» και πιθανόν το πλέον γνωστό από αυτά. Βρίσκεται στο ύψωμα που δεσπόζει στο χωριό Μονσεγκύρ στο νομό της Αριέζ (Ariège) στην περιοχή (region) των Μέσων Πυρηναίων (Midi-Pyrénées) της νοτιοδυτικής Γαλλίας κοντά στα σύνορα με την Ισπανία. Το κάστρο καταστράφηκε ύστερα από την πολιορκία και κατάληψή του από γαλλικά στρατεύματα το 1244 και η σημερινή μορφή του είναι αποτέλεσμα μερικής αποκατάστασης που έγινε σε ύστερη περίοδο από τον Γκι Β' ντε Λεβί (Guy II de Lévis), τον φεουδάρχη της Φουά ύστερα από την παράδοση των Καθαρών και με εντολή του Γάλλου βασιλέα., γεγονός που κάνει τους ιστορικούς να αναφέρουν το σημερινό κάστρο ως "Montségur ΙΙΙ". Έχει χαρακτηριστεί ως «ιστορικό μνημείο» από το γαλλικό υπουργείο πολιτισμού από το 1842.
Γκρότε Ρέμπερ

Ο Γκρότε Ρέμπερ ("Grote Reber", 22 Δεκεμβρίου 1911 – 20 Δεκεμβρίου 2002), ήταν Αμερικανός ερασιτέχνης αστρονόμος και ο ένας από τους δύο πρωτοπόρους της Ραδιοαστρονομίας, ως ο μοναδικός άμεσος ακόλουθος και συνεχιστής του έργου του Καρλ Τζάνσκι. Ο Ρέμπερ πραγματοποίησε την πρώτη επισκόπηση του ουρανού στα ραδιοκύματα και υπήρξε ο κατασκευαστής της πρώτης παραβολικής ανακλαστικής κεραίας που χρησιμοποιήθηκε ως ραδιοτηλεσκόπιο. Για σχεδόν μία δεκαετία ήταν ο μοναδικός ραδιοαστρονόμος στον κόσμο.
Σέτι

thumb|right|300px|Σέτι

Το Σέτι (νεπαλ.: सेती) είναι μια από τις 14 ζώνες του Νεπάλ. Βρίσκεται στην μακρυά δυτική περιφέρεια. Πρωτεύουσα είναι το Ντιπαγιάλ.
Μπέρι

thumb|right|300px|Μπέρι

Το Μπέρι (νεπαλ.: भेरी) είναι μια από τις 14 ζώνες του Νεπάλ. Βρίσκεται στην μεσοδυτική περιφέρεια. Πρωτεύουσα είναι το Νεπαλγκάντζ.
Ράπτι

thumb|right|300px|Ράπτι

Το Ράπτι (νεπαλ.: राप्ती) είναι μια από τις 14 ζώνες του Νεπάλ. Βρίσκεται στην μεσοδυτική περιφέρεια. Πρωτεύουσα είναι η Τουλσιπούρ.
Καρνάλι

thumb|right|300px|Καρνάλι
thumb|right|300px|Σιμικότ
thumb|right|300px|Λίμνη Ράρα, Μούγκου
thumb|right|300px|Λίμνη Ποξούμδο, Ντόλπα

Το Καρνάλι (νεπαλ.: कर्णाली) είναι μια από τις 14 ζώνες του Νεπάλ. Βρίσκεται στην μεσοδυτική περιφέρεια. Πρωτεύουσα είναι η Τζούμλα.
Νίκος Νικηφορίδης

Ο Νίκος Νικηφορίδης (1928-εκτελέστηκε στις 5 Μαρτίου 1951) υπήρξε μέλος της ΕΠΟΝ και της Επιτροπής Ειρήνης που εκτελέστηκε το 1951 στη Θεσσαλονίκη.
Κόλιν Φερθ

O Κόλιν Φερθ ("Colin Andrew Firth", 10 Σεπτεμβρίου 1960) είναι Άγγλος ηθοποιός του κινηματογράφου, της τηλεόρασης και του θεάτρου. Έγινε γνωστός όταν υποδύθηκε τον Κύριο Ντάρσι στην τηλεοπτική σειρά "Pride and Prejudice". Το 2011, ο Φερθ βραβεύτηκε με το Όσκαρ Α' Ανδρικού Ρόλου για το ρόλο του ως Βασιλιάς Γεώργιος ο 6ος στην ταινία "Ο Λόγος του Βασιλιά" (The King's Speech). Για την ερμηνεία του βραβεύτηκε επίσης με Χρυσή Σφαίρα, BAFTA και Screen Actors Guild Award.
Γκαντάκι

thumb|right|300px|Γκαντάκι
thumb|right|300px|Χωριό της Χάρη, Κάσκι
thumb|right|300px|Λαμτούνγκ
thumb|right|300px|Λαμτούνγκ
thumb|right|300px|Ο ποταμός Μαρσυάνγκντι κοντά στη Μπαχουντάντα, Λαμτζούνγκ
thumb|right|300px|Το χωριό Χιλεταξάρ, Λαμτούνγκ
thumb|right|300px|Το κέντρο του ποταμού Μαρσυάνγκντι. Άποψη από την Γκαουσανχάρ
Το όρος [[Αναπούρνα]], Μανάνγκ

Το Γκαντάκι (νεπαλ.: गण्डकी) είναι μια από τις 14 ζώνες του Νεπάλ. Βρίσκεται στην Δυτική περιφέρεια. Πρωτεύουσα είναι η Ποκάρα.
Ιωάννης Απόκαυκος

Ο Ιωάννης Απόκαυκος (περί το 1155 – 1233) ήταν Βυζαντινός ιερωμένος και λόγιος. Έχοντας σπουδάσει την Κωνσταντινούπολη, έγινε μητροπολίτης Ναυπάκτου (1204-1232) και από τη θέση αυτή έπαιξε σημαντικό ρόλο στην εχθρότητα μεταξύ της Εκκλησίας της Ηπείρου και του Οικουμενικού Πατριαρχείου, εξόριστου τότε στη Νίκαια. Οι πολλές επιστολές του που απευθύνονται στις πολιτικές αρχές, σε άλλους μητροπολίτες και στο ποίμνιό του, τον έχουν καταστήσει σημαντικό συγγραφέα για τη γνώση αυτής της περιόδου.
Τζόζεφ Γκόρντον-Λέβιτ

Ο Τζόζεφ Γκόρντον-Λέβιτ ("Joseph Leonard Gordon-Levitt", 17 Φεβρουαρίου 1981) είναι Αμερικανός ηθοποιός και τραγουδιστής. Ξεκίνησε την καριέρα του από μικρή ηλικία με τηλεοπτικές διαφημίσεις και έκανε το κινηματογραφικό του ντεμπούτο στην ταινία "Τα Καμώματα του... Μπετόβεν" (Beethoven) το 1992. Αργότερα πρωταγωνίστησε στην τηλεοπτική σειρά "3rd Rock from the Sun" από το 1996 μέχρι το 2001, υποδυόμενος τον Τόμι Σόλομον. Μετά από ένα διάλειμμα, κατά τη διάρκεια του οποίου φοίτησε στο Πανεπιστήμιο Κολούμπια, ο Γκόρντον-Λέβιτ σταμάτησε τις τηλεοπτικές εμφανίσεις και κυνήγησε μια κινηματογραφική καριέρα. Έχει συμμετάσχει σε πολλές ταινίες όπως "10 Πράγματα που Μισώ σ' Εσένα" (10 Things I Hate About You, 1999) και "Manic" (2001) καθώς και στις ταινίες "Ανοιχτή πληγή" (Mysterious Skin), "Έγκλημα στο Κολέγιο" (Brick, 2005) και "Ο Τσιαλιαδόρος" (The Lookout) για τις οποίες οι κριτικοί επαίνεσαν τις ερμηνείες του.

Το 2009 πρωταγωνίστησε στην αισθηματική κομεντί "(500) Μέρες με τη Σάμερ" (500 Days of Summer) για την οποία έλαβε την πρώτη του υποψηφιότητα για Χρυσή Σφαίρα α' ανδρικού ρόλου. Την επόμενη χρονιά συμμετείχε στη μεγάλη εισπρακτική επιτυχία "Inception" σε σκηνοθεσία Κρίστοφερ Νόλαν και το 2011 πρωταγωνίστησε στη δραματική κωμωδία "50/50" όπου έλαβε τη δεύτερη υποψηφιότητα για Χρυσή Σφαίρα. Το 2012 εμφανίστηκε στο τρίτο και τελευταίο μέρος της σειράς ταινιών "Μπάτμαν" που σκηνοθέτησε ο Νόλαν με τίτλο "Ο Σκοτεινός Ιππότης: Η Επιστροφή" (The Dark Knight Rises).
Panthera leo fossilis

Το Πρώιμο ευρωπαϊκό λιοντάρι των σπηλαίων του Μέσου Πλειστοκαίνου, ευρύτερα γνωστό με το όνομα Panthera leo fossilis (Πάνθηρ ο λέων το απολίθωμα)είναι ένα εξαφανισμένο υποείδος λιονταριού της Πλειστοκαίνου εποχής. Αναγνωρίζεται ως ένα από τα πρώτα υποείδη λιονταριού.
Το μέγιστο μήκος μαζί με το κεφάλι ήτανε 2,4 μέτρα, που είναι μισό μέτρο παραπάνω από τα σύγχρονα αφρικανικά λίοντάρια. Το "Panthera leo fossilis" ήταν σχεδόν τόσο μεγάλο όσο και το αμερικανικό λιοντάρι του Ύστερου Πλειστοκαίνου.
Έχουν βρεθεί πολλά τμήματα απολιθωμένων οστών στο Μόσμπαχ της Γερμανίας, ένα μικρό χωριό που πλέον αποτελεί τμήμα της πόλης Βιζμπάντεν. Ένα ολόκληρο κρανίο είχε βρεθεί στο Μάουερ, κοντά στη Χαϊδελβέργη. Στην ίδια τοποθεσία βρέθηκε και ένα κρανίο "Homo erectus", παλαιότερο κατά 550.000 χρόνια. Τα παλαιότερα απολιθώματα του "Panthera leo fossilis" βρέθηκαν στην Ισέρνια της Ιταλίας και χρονολογούνται πριν από 700.000 χρόνια. Ένα σαγόνι πρώιμου λιονταριού ηλικίας 1,75 εκατομμυρίων χρονών από το Ουλντουβάι στην Κένυα παρουσιάζει τις ίδιες ομοιότητες με το "Panthera leo fossilis". Από το "Panthera leo fossilis" προήλθε το ευρωπαϊκό λιοντάρι των σπηλαίων ("Panthera leo spelaea") που τα πρώτα απολιθώματά του χρονολογούνται πριν από 300.000 χρόνια.
Δεύτερος Ιουδαϊκός Πόλεμος

Ο Δεύτερος Ιουδαϊκός Πόλεμος (115-117)(" מרד התפוצות ", "Εξέγερση της Διασποράς") ξέσπασε το 115 στην Κυρήνη της Κυρηναϊκής και σύντομα εξαπλώθηκε στην Αίγυπτο στην Κύπρο στην Μεσοποταμία και στην Παλαιστίνη. Οδήγησε σε αποτυχία την παρθική εκστρατεία του Τραϊανού και συγκλόνισε με την ένταση του ολόκληρη την Ανατολική Μεσόγειο (Ιουδαιορωμαϊκοί Πόλεμοι).
Εθνικό Πάρκο Δέλτα Αξιού

thumb|280px|right|Άποψη του περιπατητικού διαδρόμου στη Λιμνοθάλασσα του Εθνικού Πάρκου Δέλτα Αξιού στο Καλοχώρι Θεσσαλονίκης.
Το Εθνικό Πάρκο Δέλτα Αξιού ("Εθνικό Πάρκο Αξιού - Λουδία - Αλιάκμονα") περιλαμβάνει τη Λιμνοθάλασσα Καλοχωρίου Θεσσαλονίκης, τις εκβολές του Γαλλικού ποταμού, το δέλτα του ποταμού Αξιού, καθώς και την κοίτη του έως τα σύνορα της Ελλάδας, το δέλτα του ποταμού Αλιάκμονα, τον υγρότοπο της Νέας Αγαθούπολης και τους υγροτόπους της Αλυκής Κίτρους. Η προστασία που παρέχεται ως σήμερα στην περιοχή οφείλεται στην ένταξη του το 1971 στην Σύμβαση Ραμσάρ ως Υγροτόπου Διεθνούς Σημασίας και στη ένταξή της στο δίκτυο περιοχών Natura 2000. Επίσης έχει περιληφθεί στον κατάλογο των σημαντικών περιοχών για τα πουλιά IBA (Important Bird Areas- Σημαντική περιοχή για πουλιά).
Πηνίο Τέσλα

thumb|300px|right|Πηνίο Τέσλα στο Questacon, το Εθνικό Κέντρο Επιστήμης και Τεχνολογίας στην Κανμπέρρα της Αυστραλίας
Το Πηνίο Τέσλα είναι ένα είδος συντονιζόμενου μετασχηματιστή που εφευρέθηκε από τον Νίκολα Τέσλα το 1891. Χρησιμοποιείται για την παραγωγή υψηλής τάσης, χαμηλού φορτίου (εναλλασσόμενο ρεύμα) ηλεκτρικής ενέργειας. Τα πηνία Τέσλα παράγουν υψηλότερη τάση ρεύματος από άλλες ηλεκτροστατικές μηχανές. Ο Τέσλα πειραματίστηκε με μία σειρά από διαφορετικές διατάξεις, οι οποίες μπορεί να αποτελούνται από δύο ή και από τρεις συζεύξεις ηλεκτρικών κυκλωμάτων. Ο Τέσλα χρησιμοποίησε αυτές τις σπείρες για τη διεξαγωγή πρωτοπόρων πειραμάτων στον φωτισμό με πηγή το ηλεκτρικό ρεύμα, στο φωσφορισμό, στις ακτινογραφίες με ακτίνες Χ, στην ηλεκτροθεραπεία με εναλλασσόμενο ρεύμα και τέλος στην μαζική μεταφορά μεγάλων ποσοτήτων ηλεκτρικής ενέργειας χωρίς καλώδια. Τα κυκλώματα του πηνίου Τέσλα χρησιμοποιήθηκαν επίσης στο εμπόριο σε ραδιοπομπούς sparkgap για την ασύρματη τηλεγραφία μέχρι τη δεκαετία του 1920. Σήμερα χρησιμοποιείται κυρίως για διασκέδαση και για εκπαιδευτικούς σκοπούς.

ΠΡΟΣΟΧΗ:

Η τάση του πηνίου είναι αρκετά-τρομακτικά-επικίνδυνα υπερυψηλή: 250.000Volt
Κάρολος Ογλ

Ο Κάρολος Ογλ (Charles Chaloner Ogle, 1851 - 1878) ήταν Άγγλος αρχιτέκτονας που διακρίθηκε για τα φιλελληνικά του αισθήματα. Κατά την διάρκεια της επανάστασης της Θεσσαλίας του 1878 κατέφθασε στο Πήλιο ως απεσταλμένος των "Times" του Λονδίνου για να καλύψει τα γεγονότα. Βρήκε τραγικό θάνατο στη μάχη της Μακρυνίτσας.
Ρούνι Μάρα

Η Ρούνι Μάρα ("Patricia Rooney Mara", 17 Απριλίου 1985) είναι Αμερικανίδα ηθοποιός. Το ντεμπούτο της στην υποκριτική έγινε το 2005 και από τότε έχει πρωταγωνιστήσει σε αρκετές ταινίες όπως το θρίλερ "Εφιάλτης στο Δρόμο με τις Λεύκες" (A Nightmare on Elm Street), ριμέικ της ομότιτλης ταινίας τρόμου του 1984 και το "The Social Network" (2010). To 2011, η Μάρα υποδύθηκε τον πρωταγωνιστικό ρόλο της Λίζμπεθ Σαλάντερ στην ταινία "Το Κορίτσι με το Τατουάζ" (The Girl with the Dragon Tattoo) σε σκηνοθεσία Ντέιβιντ Φίντσερ. Η ταινία αποτελεί την πρώτη από τις τρεις ταινίες που θα γυρίσει η Sony Pictures, βασισμένη στην τριλογία βιβλίων "Millennium" του Στιγκ Λάρσον. Για την ερμηνεία της έλαβε υποψηφιότητα για Όσκαρ και Χρυσή Σφαίρα α' γυναικείου ρόλου.
Ο Θεός της Σφαγής

Ο Θεός της Σφαγής (αγγλικά: "Carnage") είναι μαύρη κωμωδία, παραγωγής 2011, σε σκηνοθεσία Ρόμαν Πολάνσκι. Η ταινία είναι βασισμένη στο θεατρικό γαλλικό έργο "God of Carnage" της Γιασμίνα Ρεζά και το σενάριο έγραψε η ίδια μαζί με τον Πολάνσκι. Αποτελεί μια διεθνή συμπαραγωγή της Γαλλίας, Γερμανίας, Πολωνίας και Ισπανίας.

Μετά από έναν καυγά δύο αγοριών, που καταλήγει στο σπάσιμο δύο δοντιών του ενός, οι γονείς του "θύματος" προσκαλούν τους γονείς του "νταή" να λύσουν τις διαφορές του. Η αρχικά ευγενική συζήτηση σύντομα μετατρέπεται σε προφορικό πόλεμο με αποτέλεσμα και οι τέσσερις γονείς να αποκαλύψουν τον πραγματικό τους εαυτό.

Η ταινία κυκλοφόρησε στους κινηματογράφους της Αμερικής στις 16 Δεκεμβρίου 2011 και στο Ηνωμένο Βασίλειο στις 3 Φεβρουαρίου 2012. Απέσπασε κυρίως καλές κριτικές ενώ έλαβε και δύο υποψηφιότητες για Χρυσή Σφαίρα στην κατηγορία α' γυναικείου ρόλου για τις Φόστερ και Γουίνσλετ.
Στέφανος Τζουμάκας

Ο Στέφανος Τζουμάκας (Καταρράκτης Άρτας, 1946) είναι Έλληνας δικηγόρος και πολιτικός, ιδρυτικός μέλος του ΠΑΣΟΚ, πολλές φορές βουλευτής και υπουργός.
Αρχαιολογικό Μουσείο Αιγίου

Το Αρχαιολογικό Μουσείο Αιγίου είναι αρχαιολογικό μουσείο που βρίσκεται στο Αίγιο. Εγκαινιάστηκε στις 6 Αυγούστου 1994. Υπέστη ζημιές από το σεισμό του 1995 αλλά επαναλειτούργησε το 1999. Το κτίριο, το οποίο αρχικά στέγαζε τη δημοτική αγορά της πόλης, κατασκευάστηκε από τον φημισμένο αρχιτέκτονα Ερνστ Τσίλλερ το 1890. Διαθέτει έξι δωμάτια με ευρήματα από τη Νεολιθική έως και την Ύστερη Ρωμαϊκή περίοδο. Τα ευρήματα προέρχονται κυρίως από την πόλη του Αιγίου και τις άλλες αρχαίες πόλεις της Αιγιάλειας (Αίγειρα, Κερύνεια, Ρύπες, κ.α). Το Αίθριο της πρώην Αγοράς, σήμερα "Αίθουσα Μελίνα Μερκούρη", λειτουργεί ως χώρος πολιτιστικών εκδηλώσεων του μουσείου και άλλων πολιτιστικών φορέων της πόλης. Υπάγεται στο Υπουργείο Πολιτισμού στην ΣΤ΄ Εφορεία Προϊστορικών και Κλασικών Αρχαιοτήτων.
Αρχαιολογικό Μουσείο Κέρκυρας

thumb|250px|right|Το κτίριο του μουσείου 
Το Αρχαιολογικό Μουσείο Κέρκυρας φιλοξενεί αρχαιολογικά ευρήματα από την Κέρκυρα και Θεσπρωτία. Βρίσκεται στην οδό Αρμένη Βράιλα αρ. 1.
Φιλιώ Πυργάκη

Η Φιλιώ Πυργάκη (Ασπρόκαμπος Σικυωνίων Κορινθίας, 11 Οκτωβρίου 1939) είναι Ελληνίδα τραγουδίστρια που έγινε γνωστή τραγουδώντας σε διάφορα πανηγύρια σε όλη την Ελλάδα αλλά και στο εξωτερικό. Υπολογίζεται ότι έχει κυκλοφορήσει πάνω από 200 διαφορετικούς δίσκους όλων των μορφών.
Αρχαιολογικό Μουσείο Σαμοθράκης

Το Αρχαιολογικό Μουσείο Σαμοθράκης βρίσκεται στον οικισμό Παλαιόπολη, σε απόσταση 6-7 χλμ από την Καμαριώτισσα, στη βόρεια πλευρά της Σαμοθράκης, σε απόσταση 250 μέτρων από τη θάλασσα και σε αυτό εκτίθενται ευρήματα από την αρχαία πόλη που βρίσκεται στην ίδια περιοχή. Το μεγαλύτερο μέρος των εκθεμάτων του μουσείου προέρχονται από το παρακείμενο Ιερό των Μεγάλων Θεών, το σύμπλεγμα στον οποίο βρέθηκε και το ιδιαίτερα γνωστό γλυπτό της Νίκης της Σαμοθράκης.
Άινμπεκ

thumb|right|280px|Εικόνα αρχιτεκτονικής οικιών της Άινμπεκ 
Η Άινμπεκ (γερμ. Einbeck) είναι πόλη της Γερμανίας στη Κάτω Σαξονία.
Μάχη του Άλαμο

285px|thumb|To Άλαμο
Η Μάχη του Άλαμο (23 Φεβρουαρίου – 6 Μαρτίου 1836) ήταν ένα κεντρικό γεγονός στην Επανάσταση του Τέξας. Μετά από μια πολιορκία 13 ημέρων, τα μεξικανικά στρατεύματα, υπό τις διαταγές του Προέδρου Αντόνιο Λόπες ντε Σάντα Άννα, εξαπέλυσαν επίθεση στο οχυρό Άλαμο, κοντά στο Σαν Αντόνιο ντε Μπέχαρ (σήμερα Σαν Αντόνιο, Τέξας, ΗΠΑ). Όλοι εκτός από δύο υπερασπιστές του Τέξας σκοτώθηκαν. Η σκληρότητα του Σαντάννα κατά τη διάρκεια της μάχης ενέπνευσε πολλούς αποίκους του Τέξας και τυχοδιώκτες από τις Ηνωμένες Πολιτείες να προσχωρήσουν στον στρατό του Τέξας. Κυριευμένος από επιθυμία για εκδίκηση, ο στρατός του Τέξας νίκησε τον μεξικανικό στρατό στη Μάχη του Σαν Γιασίντο, στις 21 Απριλίου 1836, που τερμάτισε νικηφόρα την επανάσταση.
Κωνσταντίνος Καλκάνης

Ο Κωνσταντίνος Καλκάνης (Λευκάδα 1885 - Αθήνα 14 Αυγούστου 1961) υπήρξε Έλληνας δικηγόρος και πολιτικός επί τριάντα πέντε χρόνια –από το 1926 που μπήκε στο στίβο της πολιτικής ως βουλευτής Πρέβεζας και μετέπειτα Λευκάδας μέχρι το τέλος της ζωής του, το 1961.
Επανοικειοποίηση

Επανοικειοποίηση ονομάζεται η πολιτισμική διαδικασία μέσω της οποίας μια πληθυσμιακή ομάδα ανακτά (επανοικειοποιείται) όρους ή τεχνουργήματα τα οποία μέχρι τότε χρησιμοποιούνταν με μειωτικό ή υβριστικό περιεχόμενο εναντίον της. Για παράδειγμα, από τις αρχές της δεκαετίας του 1970, μεγάλο μέρος των λέξεων που αφορούν την ομοφυλοφιλία στην αγγλική γλώσσα έχει επανακτηθεί, π.χ. "γκέι, λεσβία, queer" (η αντίστοιχη λέξη στα ελληνικά θα μπορούσε να είναι "αδερφή"), και σε μικρότερο βαθμό το "faggot (πούστης)". Το ίδιο έχει γίνει και σε άλλες γλώσσες (γερμανικά, Schwul, δανέζικα bøsse, σουηδικά bög).

Ένα άλλο παράδειγμα επανοικειοποίησης είναι η συλλογή από αφροαμερικάνους τεχνουργημάτων που απεικονίζουν μειωτικά τους μαύρους. Ο όρος επανοικειοποίηση μπορεί επίσης να αναφέρεται στην αντι-ηγεμονική αλλαγή χρήσης και σκοπού, όπως όταν πολίτες χωρίς επίσημη εξουσία καταλαμβάνουν αχρησιμοποίητα δημόσια ή ιδιωτικά κτήρια για κοινή χρήση.
Ο όρος επανοικειοποίηση αποτελεί προέκταση του όρου «οικειοποίηση» ή «πολιτισμική οικειοποίηση» (επιπολιτισμός ή πολιτισμική αφομοίωση), ο οποίος στην ανθρωπολογία, την κοινωνιολογία και τις πολιτισμικές μελέτες χρησιμοποιείται για να περιγράψει τη διαδικασία κατά την οποία η ηγεμονική κουλτούρα απορροφά πολιτισμικά ύφη και μορφές από πολιτισμικούς υποπληθυσμούς ή από άλλους πολιτισμούς στη μαζική κουλτούρα μέσω της εμπορευματοποίησης: το μαζικό μάρκετινγκ εναλλακτικών τρόπων ζωής, πρακτικών και τεχνουργημάτων.
Άγιος Ανδρέας Νοτιοδυτικά

Ο Άγιος Ανδρέας Νοτιοδυτικά (αγγλικά: "Saint Andrew South West") είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Ανδρέα. Πρωτεύουσα πόλη είναι η Γκρενβίλ.
Γκρανβίλ

Η Γκρανβίλ είναι πόλη της Γαλλίας στην περιοχή της Νορμανδίας. Ανήκει στον Νομό Μανς (Manche) της πρώην περιφέρειας της Κάτω Νορμανδίας. Ο πληθυσμός της ανέρχεται σε 13.100 κατοίκους, οι οποίοι αποκαλούνται "Γκρανβιγέ(ζ)" (γαλλ. Granvillais, Granvillaises).
Άγιος Ανδρέας Βορειοδυτικά

thumb|300px|right|Ο Άγιος Ανδρέας Βορειοδυτικά στη Γρενάδα
Ο Άγιος Ανδρέας Βορειοδυτικά (αγγλικά: "Saint Andrew North West") είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Ανδρέα. Πρωτεύουσα πόλη είναι η Λα Φιλέτ.
Άγιος Γεώργιος Βορειοανατολικά

Ο Άγιος Γεώργιος Βορειοανατολικά (αγγλικά: "Saint George North East") είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Γεωργίου. Πρωτεύουσα πόλη είναι το Τεμπέ.
Άγιος Ανδρέας Νοτιοανατολικά

thumb|300px|right|Ο Άγιος Ανδρέας Νοτιοανατολικά στη Γρενάδα
Ο Άγιος Ανδρέας Νοτιοανατολικά (αγγλικά: "Saint Andrew North East") είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Ανδρέα. Πρωτεύουσα πόλη είναι η Γκρενβίλ.
Άγιος Γεώργιος Βορειοδυτικά

Ο Άγιος Γεώργιος Βορειοδυτικά (αγγλικά: "Saint George North West") είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Γεωργίου. Πρωτεύουσα πόλη είναι το Μπωσεζούρ.
Άιτορφ

Η Άιτορφ (γερμ. Eitorf) είναι πόλη της Γερμανίας στη Βόρεια Ρηνανία-Βεστφαλία.
Άγιος Γεώργιος Νοτιοανατολικά

Ο Άγιος Γεώργιος Νοτιοανατολικά (αγγλικά: "Saint George South East") είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Γεωργίου. Πρωτεύουσα πόλη είναι το Μορν Ζαλού.
Άγιος Γεώργιος Νότια

Ο Άγιος Γεώργιος Νότια (αγγλικά: "Saint George South") είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Γεωργίου. Πρωτεύουσα πόλη είναι το Σεντάλ.
Γκρικ Στριτ

Η Γκρικ Στριτ (Greek Street, μτφ. "Ελληνική Οδός") είναι δρόμος που βρίσκεται στο Λονδίνο κοντά στην πλατεία του Σόχο. Είναι δημοφιλής για τα εστιατόρια και τα κέντρα διασκέδασης.

Λέγονταν Hogs Lane και μετονομάστηκε από το 1679, όταν στο μέρος αυτό εγκαταστάθηκαν περίπου 100 ελληνικές οικογένειες πρόσφυγες από την Σάμο και την Μήλο, τις οποίες οδήγησε ο Ιωσήφ Γεωργερίνης με την άδεια του τότε δούκα της Υόρκης και έπειτα βασιλιά της Αγγλίας Ιακώβου. Η εκκλησία κτίστηκε το 1677. Σήμερα διασώζονται μερικά σπίτια από τον 18ο και 19ο αιώνα.
Στέλλα Γκρέκα

Η Στέλλα Γκρέκα (Αθήνα, 1 Απριλίου 1922), που το πραγματικό όνομά της είναι Στυλιανή Λαγκαδά, είναι Ελληνίδα τραγουδίστρια, που εμφανίστηκε περιστασιακά και στον κινηματογράφο ως ηθοποιός. Υπήρξε για ένα διάστημα η αγαπημένη τραγουδίστρια των αστικών κέντρων και η απόλυτη ερμηνεύτρια των ελαφρών τραγουδιών.
Άγιος Πατρίκιος Ανατολικά

thumb|300px|right|Ο Άγιος Ανδρέας Βορειοδυτικά στη Γρενάδα

Ο Άγιος Πατρίκιος Ανατολικά (αγγλικά: "Saint Patrick East") είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Πατρίκιου. Πρωτεύουσα πόλη είναι η Σωτέρ.
Γεώργιος Σουγδουρής

Ο Γεώργιος Σουγδουρής (1645 - 1725) ήταν Έλληνας λόγιος και φιλόσοφος.
Καπιτόλ

Η Καπιτόλ (Capitol) είναι ένα χωριό της Γρενάδας. Βρίσκεται στην ενορία του Αγίου Ανδρέα. Από αυτήν πήραν το όνομά τους η Άνω Καπιτόλ και η Κάτω Καπιτόλ.
Σωτέρ

Η Σωτέρ (Sauteurs) είναι η έκτη μεγαλύτερη σε έκταση πόλη της Γρενάδας, μετά το Σαιντ Τζόρτζις, την Γκρενβίλ, την Γκουγιάβ, τον Άγιο Δαβίδ και τη Βικτόρια. Έχει πληθυσμό 1.300 κατοίκων. Είναι η πρωτεύουσα της ενορίας του Αγίου Πατρίκιου, στον Άγιο Πατρίκιο Δυτικά.
Άνω Καπιτόλ

Η Άνω Καπιτόλ (Upper Capitol) είναι ένα χωριό της Γρενάδας. Βρίσκεται στην ενορία του Αγίου Ανδρέα. Πήρε το όνομά της, όπως και η Κάτω Καπιτόλ από μια άλλη πόλη, την Καπιτόλ. Βρίσκεται στο εσωτερικό της Γρενάδας, στο κέντρο του Αγίου Ανδρέα.
Γεώργιος Ζέβλης

Ο Γεώργιος Ζέβλης ήταν Έλληνας αγωνιστής του 1821

Καταγόταν από τα Ψαρά, μία από τις τρεις θαλασσομάχους νήσους στην Ελληνική Επανάσταση του 1821, όπου και διακρίθηκε σε πολλές ναυμαχίες του Αγώνα. Συγκαταλέγεται μεταξύ των ικανότερων πυρπολητών. Αδελφός του ήταν ο Κωνσταντίνος Ζέβλης, επίσης σπουδαίος πυρπολητής.
Κωνσταντίνος Ζέβλης

Ο Κωνσταντίνος Ζέβλης ήταν Έλληνας αγωνιστής του 1821

Καταγόταν από τα Ψαρά, μία από τις τρεις θαλασσομάχους νήσους στην Ελληνική Επανάσταση του 1821, όπου και διακρίθηκε σε πολλές ναυμαχίες του Αγώνα. Συγκαταλέγεται μεταξύ των ικανότερων πυρπολητών λαμβάνοντας μέρος στην επιχείρηση του Παπανικολή στην Ερεσσό το 1821, καθώς και του Κ. Νικόδημου στη Λέσβο το 1824. Αδελφός του ήταν ο Γεώργιος Ζέβλης, επίσης σπουδαίος πυρπολητής.
Εργαζόμενη Γυναίκα

Η Εργαζόμενη Γυναίκα είναι κωμική τηλεοπτική σειρά που προβαλόταν στον ΑΝΤ1 από τις 5 Φεβρουαρίου 2009 μέχρι τις 8 Μαρτίου 2010. Προβλήθηκαν δύο κύκλοι, με τον πρώτο να αποτελείται από 13 επεισόδια και τον δεύτερο από 7. Το σενάριο της σειράς έγραψαν οι Σάρα Γανωτή και Νίκος Σταυρακούδης. Πρωταγωνίστρια είναι η Ελένη Ράντου και έκαναν πέρασμα επίσης πολλοί άλλοι ηθοποιοί.
Λιγκ 2

Το Σαμπιονά ντε Φρανς ντε Φουτμπόλ ντε Λιγκ 2, σε συντομογραφία Λιγκ 2 (ή Λ2) είναι η δεύτερη ποδοσφαιρική επαγγελματική κατηγορία στη Γαλλία. Το πρωτάθλημα αυτό αποτελεί τον προθάλαμο της Λιγκ 1. Ονομαζόταν Ντιβιζιόν 2 (D2) μέχρι και το 2002.

Κάτοχος του τίτλου είναι η ομάδα της Σταντ ντε Ρενς που κατέκτησε τη σεζόν 2017-18 το δεύτερό της τίτλο στην δεύτερη κατηγορία.

Τη σεζόν 2018-2019, το πρωτάθλημα της Λιγκ 2 θα μεταδίδεται από τις συχνότητες του beIN Sports και του Canal+.
Νικόλαος Σπαθάριος

Ο Νικόλαος Σπαθάριος Μιλέσκου (1625/1635–1708/1714), ήταν θεολόγος, διπλωμάτης, Ρουμάνος, Ελληνικής καταγωγής ο οποίος έζησε τον 17ο αιώνα.
Νάκας

Ο Νάκας ήταν αγωνιστής της Ελληνικής Επανάστασης του 1821 από τη Νιβεάστα (Νυμφαίο) περιφερειακής ενότητας Φλώρινας.
Τεγουαρέκα Τεντόα

Ο Τεγουαρέκα Τεντόα (Tewareka Tentoa, πέθανε στις 3 Νοεμβρίου 2000) ήταν πολιτικός από το Κιριμπάτι. Υπηρέτησε ως Αντιπρόεδρος για δύο θητείες από τις 12 Οκτωβρίου 1994 ως το 2000 επί προεδρίας του Τεμπουρόρο Τίτο. Η δεύτερη θητεία του Τεντόα διακόπηκε από τον αδόκητο θάνατό του.
Τέιμα Ονόριο

Η Τέιμα Ονόριο (Teima Onorio, νέα ορθογραφία: Teimwa, 1963-) είναι πολιτικός και υπηρέτησε ως Αντιπρόεδρος της Δημοκρατίας του Κιριμπάτι από τις 28 Μαρτίου 2003 ως τις 12 Μαρτίου 2016.
Άνω Κόνφερενς

Το Άνω Κόνφερενς (Upper Conference) είναι ένα χωριό της Γρενάδας. Βρίσκεται στην ενορία του Αγίου Ανδρέα. Βρίσκεται βορειοανατολικά της Γρενάδας, στο βόρειο τμήμα του Αγίου Ανδρέα. Πήρε το όνομά του από μια άλλη πόλη, το Κόνφερενς.
Ταομάτι Γιούτα

Ο Ταομάτι Γιούτα ("Taomati Iuta", 2 Μαΐου 1939 - 5 Ιουνίου 2016) ήταν πολιτικός του Κιριμπάτι. Ανέλαβε Πρόεδρος του Κοινοβουλίου για την περίοδο 2011–2015. Υπηρέτησε στο αξίωμα του Αντιπροέδρου από το 1991 ως το 1994.
Άνω Πέρλες

Οι Άνω Πέρλες (Upper Pearls) είναι ένα χωριό της Γρενάδας. Βρίσκεται στην ενορία του Αγίου Ανδρέα. Βρίσκεται βορειοανατολικά της Γρενάδας, στο βόρειο τμήμα του Αγίου Ανδρέα. Πήρε το όνομά της από μια άλλη πόλη, τις Πέρλες. Βρίσκεται πολύ κοντά στο Άνω Κόνφερενς.
Κάτω Πέρλες

Οι Κάτω Πέρλες (Lower Pearls) είναι ένα χωριό της Γρενάδας. Βρίσκεται στην ενορία του Αγίου Ανδρέα. Βρίσκεται νοτιοανατολικά της Γρενάδας. Πήρε το όνομά της από μια άλλη πόλη, τις Πέρλες.
Ντεμπλάντο

Το Ντεμπλάντο (Deblando) είναι ένα χωριό της Γρενάδας. Βρίσκεται στην ενορία του Αγίου Ανδρέα. Βρίσκεται στα ανατολικά παράλια της Γρενάδας, στο κεντρο-ανατολικό τμήμα του Αγίου Ανδρέα. Βρίσκεται πολύ κοντά στη Γκρενβίλ, καθώς και το Γιούνιον Βίλλατζ.
Κροσού

Το Κροσού (Crochu) είναι ένα χωριό της Γρενάδας. Βρίσκεται στην ενορία του Αγίου Ανδρέα. Είναι η νοτιότερη πόλη του Αγίου Ανδρέα-βρίσκεται στα σύνορα μεταξύ Αγίου Δαβίδ. Από αυτό πήρε το όνομά του το Κροσού ρίβερ.
Λα Φιλέτ

Η Λα Φιλέτ (La Fillete) είναι ένα χωριό της Γρενάδας. Βρίσκεται στην ενορία του Αγίου Ανδρέα. Είναι η πρωτεύουσα του Άγιου Ανδρέα Βορειοδυτικά.
Μάμα Καν

Το Μάμα Καν (Mamma Cannes) είναι ένα χωριό της Γρενάδας. Βρίσκεται στην ενορία του Αγίου Ανδρέα. Είναι από τις νοτιότερες πόλεις του Αγίου Ανδρέα. Βρίσκεται στα σύνορα μεταξύ Άγιου Δαβίδ. Βρίσκεται πολύ κοντά στο Κροσού και στην Άνω Λα Ταντ.
Μαρκί

Το Μαρκί ("Marquis") είναι μια πόλη της Γρενάδας. Είναι η δεύτερη μεγαλύτερη πόλη στην ενορίας του Αγίου Ανδρέα και η του Άγιου Ανδρέα Νοτιοανατολικά (πρωτεύουσα είναι η Γκρενβίλ).
Κυβέρνηση Κωνσταντίνου Γ. Καραμανλή 1958

Η (3η) Κυβέρνηση Κωνσταντίνου Γ. Καραμανλή 1958 (Μάιος 1958 – Σεπτέμβριος 1961) ανέλαβε την διακυβέρνηση της χώρας μετά την νίκη του κόμματος της ΕΡΕ στις βουλευτικές εκλογές της 11ης Μαΐου 1958. 
Οι εκλογές, που κύριο χαρακτηριστικό τους ήταν ο εκλογικός θρίαμβος της ΕΔΑ, η οποία αναδείχτηκε αξιωματική Αντιπολίτευση, αναζωπύρωσαν τον φόβο του Κομμουνισμού και το ιδεολόγημα του κομμουνιστικού κινδύνου, με αποτέλεσμα να ενταθούν οι διώξεις των μελών της ΕΔΑ αλλά και του παράνομου (ακόμα) ΚΚΕ. Αν και ο Κωνσταντίνος Καραμανλής προσπάθησε να υποτιμήσει το μέγεθος της νίκης, μιλώντας για "πλασματική διόγκωση" της Αριστεράς, ο Ιωάννης Πασαλίδης από το βήμα της Βουλής πλέον, του απάντησε ότι :
"«Ο κ. Πρωθυπουργός προσπαθεί μ' αυτόν τον τρόπο να αποκρύψει ότι οι πραγματικές δυνάμεις της παρατάξεως της εθνικής αλλαγής, που εξέφρασε η ΕΔΑ, είναι πολύ μεγαλύτερες εκείνων που ενεφάνισαν οι αριθμοί, αν ληφθούν υπ' όψιν οι συνθήκες διεξαγωγής των εκλογών, ιδιαιτέρως στην ύπαιθρο. Πραγματικά πλασματική είναι η δύναμις της ΕΡΕ, η οποία διέθετε ως εκλογικούς πράκτορας τη μεγάλη πλειοψηφία του κρατικού και παρακρατικού μηχανισμού, ακόμη δε πιο πλασματική η πλειοψηφία που εξασφάλισε στη Βουλή, χάρις στο τερατώδες καλπονοθευτικό σύστημα, εκ του οποίου μόνον η ΕΡΕ ωφελήθη εις βάρος των άλλων κομμάτων της αντιπολιτεύσεως...»". 
Αποκορύφωμα των διώξεων ήταν η σύλληψη του Μανώλη Γλέζου, διευθυντή τότε της εφημερίδας Αυγή, τον Δεκέμβριο του 1958 και η παραπομπή του σε δίκη, με την κατηγορία της κατασκοπείας υπέρ της Σοβιετικής Ένωσης. 

Στον τομέα της οικονομικής ανασυγκρότησης της Ελλάδας, ήρθε να προστεθεί ένα ακόμα πενταετές πρόγραμμα οικονομικής ανάπτυξης (1960 - 1964) που προέβλεπε την επέκταση των έργων υποδομής μεγάλης κλίμακας, την παραχώρηση κινήτρων και διευκολύνσεων τόσο στις ελληνικές ιδιωτικές εταιρείες όσο και στις ξένες (Pirelli, Dow Chemical, Philips) που τους παραχωρήθηκαν ιδιαίτερα ευνοϊκοί όροι εγκατάστασης στην ελληνική αγορά. Παράλληλα, ιδρύθηκαν ειδικοί φορείς για την βιομηχανική (ΟΧΟΑ, ΟΒΑ) και την τουριστική ανάπτυξη (ΕΟΤ, πρόγραμμα "ΞΕΝΙΑ") αλλά και ερευνητικοί θεσμοί που προωθούσαν το επιστημονική ανάπτυξη της χώρας, (ΚΕΠΕ, «Δημόκριτος»,ΕΚΚΕ). 

Σημαντικότερα γεγονότα της περιόδου εκείνης ωστόσο, θα μπορούσαν να χαρακτηριστούν η «Συμφωνία Σύνδεσης» με την ΕΟΚ, που υπεγράφη στην Αθήνα στις 9 Ιουλίου 1961, και οι συμφωνίες Ζυρίχης - Λονδίνου (Φεβρουάριος 1959 - 1960) οι οποίες ίδρυσαν την Δημοκρατία της Κύπρου ως ανεξάρτητου κράτους με εγγυήτριες δυνάμεις τη Βρετανία, την Ελλάδα και την Τουρκία.
Victorious

To Victorious ("VICTORiOUS") είναι αμερικάνικη κωμική σειρά που δημιουργήθηκε από τον Νταν Σνάιντερ για το Nickelodeon. Προβλήθηκε για πρώτη φορά από τις 27 Μαρτίου 2010 μέχρι τις 2 Φεβρουαρίου 2013 . Παρά την τεράστια απήχηση και δημοτικότητα που είχε στα 3 χρόνια προβολής της , τελικά ακυρώθηκε έπειτα απο 58 μόνο επεισόδια . Πολλές φήμες περιστρέφονταν γύρω από τις δύο πρωταγωνίστριες Αριάνα Γκράντε και Βικτόρια Τζάστις των οποίων οι επαγγελματικές διαφωνίες φαίνεται να οδήγησαν την σειρά στο τέλος της . Η σειρά επικεντρώνεται στη ζωή της έφηβης τραγουδίστριας, Τόρι Βέγκα, που φοιτά σε καλλιτεχνικό σχολείο. Φίλοι της είναι οι Αντρέ, Ρόμπι, Τζέιντ, Κατ και Μπεκ.
Stop Online Piracy Act

Το Stop Online Piracy Act (SOPA, ΣΟΠΑ, σε μετάφραση Νόμος «Σταματήστε την πειρατεία στο Ίντερνετ» ή Νόμος κατά της πειρατείας στο Διαδίκτυο), γνωστό επίσης ως H.R. 3261, είναι νομοσχέδιο που είχε υποβληθεί στην Βουλή των Αντιπροσώπων των Ηνωμένων Πολιτειών στις 26 Οκτωβρίου 2011 με σκοπό την επέκταση των δυνατοτήτων των Σωμάτων Ασφαλείας των Ηνωμένων Πολιτειών και των κατεχόντων πνευματικών δικαιωμάτων για να αντιμετωπίσουν την διαδικτυακή πειρατεία πνευματικής ιδιοκτησίας και απομιμητικών προϊόντων («προϊόντων-μαϊμού»). Μετά από διαμαρτυρίες πολιτών και οργανισμών στο διαδίκτυο, το νομοσχέδιο αποσύρθηκε στις 20 Ιανουαρίου 2012, ενώ η επιτροπή δεσμεύτηκε να βρει λύση στο πρόβλημα της διαδικτυακής πειρατείας, αναβάλλοντας την εκτίμηση νέας νομοθεσίας μέχρι να δημιουργηθεί ευρύτερη συμφωνία.
Γιάννης Σμαραγδής

Ο Γιάννης Σμαραγδής (Γωνίες Μαλεβιζίου Ηρακλείου, 25 Απριλίου 1946) είναι Έλληνας σκηνοθέτης.

Μεγάλωσε στo Ηράκλειο Κρήτης και σπούδασε σκηνοθεσία στην Ελλάδα και το Παρίσι. Εμφανίστηκε το 1972 με τη μικρού μήκους ταινία "Δύο τρία πράγματα..." (12’), η οποία βραβεύτηκε στην Ελλάδα και διακρίθηκε στο Φεστιβάλ του Μόντρεαλ στον Καναδά. Έχει διδάξει ΜΜΕ στο Πάντειο Πανεπιστήμιο και σενάριο και σκηνοθεσία σε σχολές κινηματογράφου. Ως συγγραφέας έχει εκδώσει τα βιβλία "Γεωγραφία του μη ορατού" (1995), "Καβάφης - λογοτεχνική μορφή του σεναρίου Καβάφης" (1996) και το διήγημα "Η ελαφίνα της πλατείας Χαλανδρίου" (2006).
Σέλενμπεργκ

Το Σέλενμπεργκ (γερμανικά: "Schellenberg") είναι ένας δήμος του Λίχτενσταϊν. Έχει έκταση 3,5 τ.χλμ. και πληθυσμό 1.042 κατοίκους (απογραφή 31 Δεκεμβρίου 2008). Είναι η πρωτεύουσα της Ούντερλαντ.
Εύβουλος ο Αλεξανδρεύς

Ο Εύβουλος ο Αλεξανδρεύς ήταν αρχαίος Έλληνας φιλόσοφος της ελληνιστικής περιόδου.

Άκμασε το διάστημα 200 - 130 π.Χ. στην Αλεξάνδρεια, από όπου και η προσωνυμία του. Υπήρξε μαθητής του Ευφράνορος, αλλά και ο δάσκαλος του Πτολεμαίου από την Κυρήνη. Ανήκε στους σκεπτικούς φιλοσόφους.
Ένα σχολείο πολύ ροκ

Η ταινία Ένα σχολείο πολύ ροκ (αγγλικά:"School Of Rock") είναι μια αμερικάνικη μουσική ταινία του 2003 με πρωταγωνιστή τον Τζακ Μπλακ.
Εύβουλος ο ποιητής

Ο Εύβουλος ο ποιητής ήταν αρχαίος Έλληνας Αθηναίος ποιητής της κλασικής περιόδου.

Καταγόταν από την Αθήνα όπου και άκμασε τον 4ο αιώνα π.Χ.. Ανήκε στη λεγόμενη Μέση κωμωδία έχοντας γράψει περισσότερα από 100 έργα στα οποία έχει διασώσει πολλά αποσπάσματα του Ευριπίδη.
Ρούγκελ

thumb|150px|right|Τοποθεσία του Ρούγκελ στο Λίχτενσταϊν
thumb|200px|right|Ρούγκελ
Το Ρούγκελ (γερμανικά: Ruggell) είναι ένας δήμος του Λίχτενσταϊν. Έχει έκταση 7.38 τ.χλμ. και πληθυσμό 1.937 κατοίκους (απογραφή 31 Δεκεμβρίου 2008).
Αμανουλάχ Χαν

Ο Αμανουλάχ Χαν (1 Ιουνίου 1892 - 25 Απριλίου 1960) ήταν βασιλιάς του εμιράτου του Αφγανιστάν από το 1919 έως το 1929, πρώτα σαν εμίρης και μετά το 1926 ως σάχης. Οδήγησε το Αφγανιστάν στην ανεξαρτησία του από το Ηνωμένο Βασίλειο. Ήταν ο πρώτος Αφγανός ηγέτης που προσπάθησε να εκσυγχρονίσει το Αφγανιστάν. Ωστόσο δεν τα κατάφερε εξαιτίας της ανόδου του Χαμπιμπουλάχ Καλακανί (Habībullāh Kalakānī) και των υποστηριχτών του που ήταν αντίθετοι στον εκσυχρονισμό του κράτους. Στις 19 Ιανουαρίου το 1929, παραιτήθηκε και κατέφυγε στην τότε γειτονική Βρετανική Ινδία, ενώ το Αφγανιστάν έπεσε σε εμφύλιο πόλεμο. Από την Βρετανική Ινδία πήγε στην Ευρώπη όπου και πέθανε στην Ζυρίχη της Ελβετίας το 1960.
Μεντούχ Θάτσι

Ο Μεντούχ Θάτσι (3 Μαρτίου 1965-) είναι Βορειομακεδόνας πολιτικός και πρόεδρος του Δημοκρατικού Αλβανικού Κόμματος.
Ώλενος

Ο Ώλενος ήταν μυθικός βασιλιάς και επώνυμος της αρχαίας Ώλενου στην Αχαΐα. 

Ήταν ο πρώτος βασιλιάς της πόλης που της έδωσε και το όνομά του. Ήταν γιος του Δία ή του Ποσειδώνα και της Δαναΐδας Αναξιθέας. Διάδοχος του και δεύτερος βασιλιάς ήταν ο Κρηνάκος.
Εύφαντος

Ο Εύφαντος ήταν αρχαίος Έλληνας φιλόσοφος της Μεγαρικής Σχολής.

Καταγόταν από την Όλυνθο της Χαλκιδικής και άκμασε περί τον 3ο αιώνα π.Χ.. Υπήρξε μαθητής του Ευδουλίδη και αργότερα δάσκαλος του Βασιλέως της Μακεδονίας Αντιγόνου Γονατά. Μνημονεύεται ότι έγραψε σπουδαία πραγματεία "Περί Βασιλείας", την οποία είχε αφιερώσει στον Αντίγονο, επίσης κάποιες τραγωδίες καθώς και την ιστορία της εποχής του για τα οποία δεν υπάρχουν σχετικές πληροφορίες.
Χρυσόστομος Μιχαηλίδης

Ο Χρυσόστομος Μιχαηλίδης είναι Έλληνας πρώην ποδοσφαιριστής, γεννημένος στις 15 Ιανουαρίου 1975 στην Πτολεμαΐδα. Προέρχεται από τα τμήματα υποδομής του Εορδαϊκού Πτολεμαΐδας, με τον οποίο ξεκίνησε την καριέρα του. Επαίζε στην θέση του τερματοφύλακα. Έχει ύψος 1,90μ.
Τιάγκο Αλκάνταρα

Ο Τιάγκο Αλκάνταρα Ντο Νασιμέντο (ισπανικά:"Thiago Alcântara do Nascimento", [η ορθή ισπανική προφορά είναι Τιάγο και η ορθή βραζιλιανή-πορτογαλική Τιάγκο. : "ˈtjaɣo", :"tʃiˈaɡu"], 11 Απριλίου 1991) είναι Ισπανός ποδοσφαιριστής ο οποίος αγωνίζεται στην Πρέμιερ Λιγκ με τη Λίβερπουλ και στην εθνική ομάδα της χώρας του.
Houlihan Lokey

Η Houlihan Lokey είναι μια διεθνής επενδυτική τράπεζα με εξειδίκευση στις εξαγορές και συγχωνεύσεις, στις αγορές κεφαλαίου, σε οικονομικές αναδιαρθρώσεις, και αποτιμήσεις με έδρα το Λος Άντζελες των ΗΠΑ. Η εταιρεία έχει καταταχθεί παγκοσμίως ως ο Νο 1 σύμβουλος σε αναδιαρθρώσεις και ο Νο 1 σύμβουλος εξαγορών και συγχωνεύσεων για συναλλαγές στις ΗΠΑ αξίας έως $1δις, σύμφωνα με το Thomson Reuters και έχει στο χαρτοφυλάκιό της δύσκολες περιπτώσεις αναδιάρθρωσης επιχειρήσεων και κλάδων. H Houlihan Lokey διατηρεί 14 γραφεία και περισσότερους από 800 υπαλλήλους στην Ευρώπη, τις ΗΠΑ και την Ασία και εξυπηρετεί περισσότερους από 1,000 πελάτες κάθε χρόνο, από ολιγομετοχικές εταιρείες, μέχρι οργανισμούς Global 500 και ιδιωτικά επενδυτικά κεφάλαια. 
Η εταιρεία έχει μεταξύ των άλλων γραφεία στο Λος Άντζελες, Νέα Υόρκη, Ουάσιγκτον, Πεκίνο, Χονγκ Κονγκ, Μουμπάι, Σιγκαπούρη, Λονδίνο, Φρανκφούρτη και Παρίσι.
Ευρωπαϊκός Κοινωνικός Χάρτης

Με την ονομασία Ευρωπαϊκός Κοινωνικός Χάρτης, φέρεται διεθνής συνθήκη που συνομολογήθηκε από κράτη μέλη του Συμβουλίου της Ευρώπης και υπογράφηκε στο Τορίνο το 1961 και που αναθεωρήθηκε το 1996.

Η συνθήκη αυτή παρείχε εξ αρχής τη δυνατότητα ακόμα και της μερικής επικύρωσης από τα κράτη μέλη. Πρώτα ευρωπαϊκά κράτη που επικύρωσαν την εν λόγω συνθήκη ήταν η Αυστρία, Γαλλία, Δανία, Δυτική Γερμανία, Ελλάδα, Μεγάλη Βρετανία, Ιρλανδία, Ισλανδία, Ισπανία, Ιταλία, Κύπρος, Ολλανδία και Σουηδία. 
Η Ελλάδα επικύρωσε τη συνθήκη το 1984 με τον Νόμο 1426/1984 (το ίδιο έτους).

Κατ΄ εφαρμογή της παραπάνω συνθήκης ιδρύθηκε η Ευρωπαϊκή Επιτροπή Κοινωνικών Δικαιωμάτων που παρακολουθεί τις ετήσιες αναφορές - εκθέσεις των κρατών μελών στην ευρύτερη εφαρμογή της, εξετάζοντας παράλληλα σχετικές καταγγελίες.
Εμάνουελ Λάσκερ

Ο Εμάνουελ Λάσκερ ("Emanuel Lasker", 24 Δεκεμβρίου 1868 - 11 Ιανουαρίου 1941) ήταν Γερμανός σκακιστής, μαθηματικός και φιλόσοφος, ο οποίος ήταν παγκόσμιος πρωταθλητής στο σκάκι για 27 χρόνια (από το 1894 έως το 1921).
Βασίλης Ρόβας

Ο Βασίλης Ρόβας (Καρδίτσα, 6 Ιανουαρίου 1984) είναι Έλληνας ποδοσφαιριστής που αγωνίζεται στη θέση της μεσαίας γραμμής.
Πέτρος Ευριπαίος

Ο Πέτρος Ευριπαίος (1885 - Αύγουστος 1963), ήταν Έλληνας νομικός, ανώτερος διοικητικός υπάλληλος και πολιτικός.
Κωνσταντίνος Αρβανιτόπουλος

Ο Κωνσταντίνος Αρβανιτόπουλος είναι Έλληνας καθηγητής Διεθνών Σχέσεων στο Πάντειο Πανεπιστήμιο και πολιτικός. Διετέλεσε υπουργός Παιδείας και Θρησκευμάτων από τον Ιούνιο του 2013 έως αυτόν του 2014.
Χένρι Ντέιβιντ Θόρω

Ο Χένρι Ντέιβιντ Θόρω ("Henry David Thoreau", 12 Ιουλίου 1817 − 6 Μαΐου 1862) ήταν Αμερικανός φιλόσοφος, φυσιοδίφης, συγγραφέας και ποιητής από το Κόνκορντ της Μασαχουσέτης. Είναι περισσότερο γνωστός για το βιβλίο του "Γουόλντεν" ("Walden"), μία αναζήτηση της απλής ζωής σε φυσικό περιβάλλον, και για το δοκίμιό του "Resistance to Civil Government" ή "Civil Disobedience" (= «Πολιτική ανυπακοή»), ένα επιχείρημα υπέρ της ανυπακοής προς ένα άδικο κράτος.

Συνολικά, τα γραπτά του Θόρω γεμίζουν περίπου 20 τόμους. Στο πεδίο της φυσικής ιστορίας, προφήτευσε τις μεθόδους και τα ευρήματα της οικολογίας. Ενδιαφερόταν επίσης για την επιβίωση σε εχθρικό περιβάλλον, ή έναντια στις ιστορικές μεταβολές και στη φυσική φθορά, ενώ ταυτόχρονα υποστήριζε την εγκατάλειψη της σπατάλης και των αυταπατών προκειμένου να ανακαλύψουμε τις αληθινές και ουσιώδεις ανάγκες της ζωής.

Σε όλη τη ζωή του υπεστήριξε την κατάργηση της δουλείας, δίνοντας διαλέξεις σχετικά. Κάποτε χαρακτηρίζεται ως αναρχικός, παρότι η "Πολιτική ανυπακοή" του καλεί περισσότερο για τη βελτίωση και όχι για την κατάργηση του κράτους.
Γιώργος Κατσίμπαλης

Ο Γιώργος Κατσίμπαλης (Αθήνα 1899 - Αθήνα , 25 Ιουλίου 1978) ήταν Έλληνας διανοούμενος και συγγραφέας. Έγραψε πολλές μελέτες , κριτικές και βιβλιογραφίες για λογοτέχνες , όπως ο Κωστής Παλαμάς και άλλοι.
Βίνφριντ Κρέτσμαν

Ο Βίνφριντ Κρέτσμαν (γερμ.: Winfried Kretschmann, γεννημένος στις 17 Μαΐου 1948 στο Σπάιχινγκεν) είναι Γερμανός πολιτικός του Κόμματος των Πρασίνων της Γερμανίας. Είναι πρωθυπουργός του κράτους της Βάδης-Βυρτεμβέργης από τις 12 Μαΐου 2011 ύστερα από τις πολιτειακές εκλογές που διεξήχθησαν στις 27 Μαρτίου 2011. Επανεξελέγη στις εκλογές του 2016.

Ο Κρέτσμαν διαδέχθηκε τον Στέφαν Μάπους ως Κοινοβούλιο της Βάδης-Βυρτεμβέργης, γινόμενος έτσι ο πρώτος Πράσινο κρατιδιακό πρωθυπουργό στην ιστορία της Γερμανίας.
Σάαν

<br>

Το Σάαν "(γερμανικά Schaan)" με περίπου 5.800 κατοίκους, είναι ο πιο πυκνοκατοικημένος δήμος στο Πριγκιπάτο του Λίχτενσταϊν. Αποτελεί το βιομηχανικό κέντρο της χώρας καθώς επίσης και σημαντικό κόμβο μεταφορών.
Στέφαν Λόχνερ

Ο Στέφαν Λόχνερ (γερμανικά: "Stefan Lochner", περ. 1410 - 1451) ήταν Γερμανός ζωγράφος. Απαντά στη βιβλιογραφία και ως Διδάσκαλος Στέφαν του Κολν και θεωρείται ο σπουδαιότερος ζωγράφος της Σχολής της Κολωνίας κατά το 15ο αιώνα, ένας από τους τελευταίους μεγάλους καλλιτέχνες της Γερμανικής Γοτθικής Τέχνης. Είναι ευρέως γνωστός για τους μυστικιστικούς θρησκευτικούς του πίνακες.

Όντας αξιοσημείωτος για τα εκλεκτά χρώματα και τη λεπτεπίλεπτη υφή των έργων που φιλοτέχνησε για Άγιες Τράπεζες, συνδύαζε χαρακτηριστικά γνωρίσματα της γοτθικής τέχνης (χρώματα που θυμίζουν πολύτιμα πετρώματα και ρέουσες γραμμές) με την ολλανδική έμφαση στη λεπτομέρεια. Ο Λόχνερ συνδέεται με την "«Εικόνα των Τριών Μάγων»" (περ.1440), ένα μεγάλο τρίπτυχο που απεικονίζει την "«Προσκύνηση των Μάγων»" στο κεντρικό τμήμα, το οποίο στεγάζεται σήμερα στον Καθεδρικό Ναό της Κολωνίας. Άλλα έργα του γοτθικής τεχνοτροπίας είναι τα ακόλουθα: "«Ο Άγιος Ιερώνυμος στο σπουδαστήριό του»" (Μουσείο Βόρειας Καρολίνας, Ράλεϊ), "«Η Προσκύνηση του Βρέφους»" (1445, λάδι σε καμβά, Παλαιά Πινακοθήκη, Μόναχο), "«Η Υπαπαντή»" (1447, Μουσείο Τέχνης, Ντάρμστατ), "«Η Μαντόνα στον Κήπο με τα Τριαντάφυλλα»" (1440-42, Μουσείο Wallraf-Richartz, Κολώνια) και "«Οι Τρεις Άγιοι»" (1450, Εθνική Πινακοθήκη, Λονδίνο).
Τέμενος Γεραλτί

Το Τέμενος Γεραλτί (Τουρκικά: Yeraltı Camii) είναι ένα Ισλαμικό Τέμενος στο δρόμο Κεμανκές στο Καρακόϊ-Γαλατά της Κωνσταντινούπολης (στο σημείο εκείνο βρίσκεται σήμερα και ο τερματικός σταθμός των πλοίων του Γαλατά). Το Τέμενος είναι υπόγειο (Yeraltı/Γεραλτί μεταφράζεται από την Τουρκική γλώσσα ως υπόγειο) και βρίσκεται στην αρχή του Κεράτιου κόλπου κοντά στο Βόσπορο.
Ιατροδικαστική

<br>

Η Ιατροδικαστική είναι μια επιστήμη που ασχολείται με την εφαρμογή ειδικών ιατρικών αλλά και εξ άλλων συναφών επιστημών γνώσεων, καθώς και εμπειριών, στην υποβοήθηση του έργου της Δικαιοσύνης.

Οι ιατροδικαστικές επιστήμες είναι η Θανατολογία, η Κλινική ιατροδικαστική, η Εργαστηριακή ιατροδικαστική, η Δικαστική παθολογοανατομία, η Δικαστική ψυχιατρική, η βαλλιστική εξέταση, η Δικαστική τοξικολογία, η Δικαστική ανθρωπολογία και η Δικαστική οδοντιατρική.

Η Ιατροδικαστική ασχολείται και με τα θέματα ιατρικής ευθύνης και δεοντολογίας, όπως τις νομικές αρχές που διέπουν την άσκηση της Ιατρικής, τις ηθικές αρχές που διέπουν την άσκηση της ιατρικής, τις σχέσεις του γιατρού προς τα «έξω» και τις σχέσεις του γιατρού με τους συναδέλφους του. 

Είναι ο μοναδικός κλάδος της Ιατρικής που υπηρετεί ταυτοχρόνως τη Δικαιοσύνη, τις Διωκτικές Αρχές, τις ασφαλιστικές εταιρείες, τα συμφέροντα του πολίτη ή της οικογένειάς του, το δημόσιο συμφέρον και την επιστήμη.

Σήμερα, η επιστήμη αυτή έχει εξελιχθεί σημαντικά. Η δίωξη του εγκλήματος έχει συντελέσει τεράστια πρόοδο και η απονομή της Δικαιοσύνης γίνεται καλύτερα.

Η βασικότερη αρχή είναι η εχεμύθεια προς τους συγγενείς, προς το φιλικό του περιβάλλον, προς άλλους συναδέλφους, προς άλλες Αρχές που δεν σχετίζονται με την υπόθεση και προς τους αντιδίκους.Ο Ιατροδικαστής δεν είναι Δικαστής ή Αστυνομικός. Ο Ιατροδικαστής ενεργεί με βάση τους ισχύοντες νόμους, με βάση τις Ηθικές του Αρχές και σύμφωνα με τον Κώδικα Δεοντολογίας που διέπει την επιστήμη του.
Νομοθετικό Σώμα του Ουισκόνσιν

To Νομοθετικό Σώμα του Ουισκόνσιν είναι το πολιτειακό νομοθετικό σώμα της πολιτείας Ουισκόνσιν των ΗΠΑ. Το Νομοθετικό Σώμα είναι διθάλαμο σώμα αποτελούμενο από την Γερουσία του Ουισκόνσιν και την Συνέλευση του Ουισκόνσιν. Με τα δύο σώματα συνδυασμένα, το Νομοθετκό Σώμα του Ουισκόνσιν αποτελείται από 132 μέλη που αντιπροσωπεύουν ίσο αριθμό εκλογικών περιφερειών. 

το Νομοθετικό Σώμα συνέρχεται στο πολιτειακό καπιτώλιο στο Μάντισον.
Βάθρο του Αγρίππα

Το Βάθρο του Αγρίππα βρίσκεται στην Ακρόπολη των Αθηνών.
Χανελόρε Κραφτ

Η Χανελόρε Κραφτ (γερμ.: "Hannelore Kraft") (γεννημένη στις 12 Ιουνίου 1961 στο Μίλχαϊμ) είναι Γερμανίδα πολιτικός. Ήταν αρχηγός του Σοσιαλιστικού Δημοκρατικού Κόμματος στη Βόρεια Ρηνανία-Βεστφαλία από τις 20 Ιανουαρίου 2007 ως τις 14 Μαΐου 2017. Από τις 14 Ιουλίου 2010 ως τις 27 Ιουνίου 2017 υπηρέτησε ως πρωθυπουργός του κρατιδίου της Βόρειας Ρηνανίας-Βεστφαλίας. 

Η Κραφτ είναι η πρώτη γυναίκα που λαμβάνει αυτή τη θέση από τότε που δημιουργήθηκε το ομόσπονδο κρατίδιο το 1946. Έχει υπηρετήσει στην ομοσπονδιακή εκτελεστική εξουσία του Σοσιαλιστικού Δημοκρατικού Κόμματος από τον Νοέμβριο του 2009, και είναι μία από τους τέσσερις ομοσπονδιακούς αναπληρωτές προέδρους.

Από την 1η Νοεμβρίου 2011 έως τις 31 Οκτωβρίου 2011 ήταν πρόεδρος της Μπούντεσρατ, της άνω βουλής του κοινοβουλίου της Γερμανίας και η πρώτη γυναίκα που έλαβε αυτή τη θέση αντικαθιστώντας τον Γενς Μπέρνσεν.

Η Κραφτ σπούδασε οικονομικά στο Πανεπιστήμιο του Ντούισμπουργκ το 1982, και στο King s College του Λονδίνου το 1986 και το 1987. Ολοκλήρωσε τις σπουδές της στο Ντούισμπουργκ το 1989. Είναι παντρεμένη και έχει ένα γιο. Ήταν πρώην Καθολική, αλλά αργότερα ακολούθησε τον Προτεσταντισμό, που ενώνει την Ευαγγελική Εκκλησία της Ρηνανίας, μια εκκλησία μέλος της Ευαγγελικής Εκκλησίας στη Γερμανία.

Μετά την ήττα της στις κρατιδιακές εκλογές του 2017 αποχώρησε από την πρωθυπουργία. Το CDU και το FDP σχημάτισαν μια κυβέρνηση συνασπισμού με τον Άρμιν Λάσετ να γίνεται νέος πρωθυπουργός. Το SPD πήγε στην αντιπολίτευση.
Σταύρος Ψυχάρης

Ο Σταύρος Ψυχάρης (Αθήνα, 1945) είναι Έλληνας εκδότης, δημοσιογράφος και επιχειρηματίας. Ήταν Πρόεδρος του Δημοσιογραφικού Οργανισμού Λαμπράκη (ΔΟΛ) από το 2009 μέχρι το 2017. Κατά τη διάρκεια της μακρόχρονης δημοσιογραφικής και εκδοτικής σταδιοδρομίας του, ο Ψυχάρης υπήρξε προνομιακός συνομιλητής των Κωνσταντίνου Καραμανλή και Ανδρέα Παπανδρέου.
Βλαχομιχάλης

Ο Βλαχομιχάλης (ή Γερο-Βλάχος) (Ιερισσός 1778 - Αταλάντη 1845) ήταν αγωνιστής της επανάστασης του 1821.
Ideal

Οι Ideal υπήρξαν θρυλικό συγκρότημα μουσικής του νέου γερμανικού κύματος της δεκαετίας του 1980 με σημαντικότερες επιτυχίες τους τα "Blaue Augen", "Berlin", "Eiszeit" και " Monotonie".